जीटी रोड का ट्रैफिक प्लान बदला हर चौक पर होंगे ट्रैफिक कर्मी
राई | जीटीरोड पर बढ़ रहे हादसों पर कैसे अंकुश लगाया जाए, इसके लिए एसपी अभिषेक गर्ग ने यातायात पुलिस के डीएसपी सुनील कुमार, गन्नौर के डीएसपी सतीश शर्मा डीएसपी हेडक्वार्टर प्रदीप कुमार से सलाह मांगी थी। तीनों डीएसपी ने विचार विमर्श कर जीटी रोड पर ट्रेफिक प्लान को बदलने की सलाह दी है। इसे एसपी ने स्वीकार कर लिया। इसी सिलसिले में राई थाना में डीएसपी स्तर की बैठक में नए ट्रैफिक प्लान को मंजूरी देकर कर्मचारियों की ड्यूटी लगा दी गई। एसपी ने ट्रैफिक कंट्रोल के लिए 60 अतिरिक्त पुलिस कर्मी भी दिए हैं। गन्नौर के डीएसपी सतीश शर्मा को हलदाना बॉर्डर से कुंडली बार्डर तक का नोडल अधिकारी नियुक्त किया गया है।
नवंबर से लेकर फरवरी तक जीटी रोड पर दुर्घटनाओं का ग्राफ बढ़ता है। इसके पीछे कोहरा मुख्य माना जाता है। अब हलदाना बॉर्डर से लेकर कुंडली बॉर्डर तक जो भी कट, चौक या चौराहा है। उस पर एक ट्रैफिक कर्मी की नियुक्ति होगी। वह ट्रैफिक पुलिस की वर्दी में होगा।
राई . नएट्रैफिक प्लान को लेकर विचार विमर्श करते डीएसपी सतीश शर्मा, डीएसपी सुनील कुमार डीएसपी प्रदीप कुमार।
bho_Deva hin_Deva hin_Deva bho_Deva